laion/Wikipedia-Exotic huggingface dataset:
ואסט

המונח "מחוז ואסט" מפנה לכאן. לערך העוסק בעיר העתיקה בעלת השם הזהה, ראו אל-ואסט (עיר). מחוז וַאסֶט (בערבית: محافظة واسط) הוא מחוז במזרח עיראק. שמו נגזר ממילה ערבית שמשמעותה "מרכז", שכן הוא שוכן במרכז הדרך בין הערים ההיסטוריות כופה ובצרה שבדרום עיראק, נהר החידקל חוצה אותו. שטח המחוז 17,153 קמ"ר ואוכלוסייתו נכון לשנת 2003 הייתה 913,000 תושבים. הערים המרכזיות הן: בירת המחוז אל-כות (الكوت) (374,000 תושבים ב-2003) ואלאי. עד 1976, שמו של המחוז היה כות. מדיה וקבצים בנושא ואסט בוויקישיתוף ערך זה הוא קצרמר בנושא גאוגרפיה של עיראק. אתם מוזמנים לתרום לוויקיפדיה ולהרחיב אותו.
אלפא רומיאו ג'ולייטה ספרינט ספצאלה

אלפא רומיאו ג'ולייטה ספרינט ספצאלה (באיטלקית: Alfa Romeo Giulietta Sprint Speciale) היא מכונית ספורט בצורת קופה מתוצרת יצרנית הרכב האיטלקית אלפא רומיאו אשר יוצרה בין השנים 1959 – 1966 באיטליה. "Alfa Romeo Giulietta Sprint Speciale" (דגם סוג "750 SS", דגם סוג "101.20"). "Alfa Romeo Giulia Sprint Speciale" (דגם סוג "101.21", יוצר ממרץ 1963). 2 דלתות. מנוע קדמי. סוג הנעה: הנעה אחורית. מנועי בנזין. מקדם גרר - 0.28 (בדגם סוג "750 SS"). "אלפא רומיאו ג'ולייטה ספרינט ספצאלה" - מבט לתא הנהג ולוח מחוונים "אלפא רומיאו ג'ולייטה ספרינט ספצאלה" "אלפא רומיאו ג'ולייטה ספרינט ספצאלה" "אלפא רומיאו ג'ולייטה ספרינט ספצאלה" "אלפא רומיאו ג'וליה ספרינט ספצאלה" "אלפא רומיאו ג'וליה ספרינט ספצאלה" "אלפא רומיאו ג'וליה ספרינט ספצאלה" אלפא רומיאו אלפא רומיאו מונטריאול מדיה וקבצים בנושא אלפא רומיאו ג'ולייטה ספרינט ספצאלה בוויקישיתוף אלפא רומיאו ג'ולייטה ספרינט ספצאלה, סרטון באתר יוטיוב דגמים: Giulietta SS, Giulia SS geraldo.at/geraldo/SS/history "אלפא רומיאו ג'ולייטה ספרינט ספצאלה", 1959-1966 hemmings.com/blog/article/1959-66-alfa-romeo-sprint-speciale "אלפא רומיאו ג'וליה ספרינט ספצאלה", שנת 1965 automotivemasterpieces.com/1965alfaromeogiuliasprintspeciale "אלפא רומיאו ג'וליה ספרינט ספצאלה" italianways.com/the-giulia-sprint-speciale-coupe-more-than-just-a-car
אדריאן וראה

אדריאן וראה (ברומנית: Adrian Verea; הוא שם העט של אדולף וקסלר Adolf Wechsler;‏ 27 בנובמבר 1876 – 7 במאי 1944) שהיה רופא, מחזאי, משורר ופובליציסט יהודי רומני. וראה נולד בבוטושאן, רומניה ולמד בגימנזיה ביאשי, אך בגלל התבטאויות סוציאליסטיות סולק מהלימודים. השלים את לימודי התיכון בבוקרשט והמשיך בלימודי רפואה באוניברסיטת בוקרשט. קיבל את הדוקטורט ב-1905 והמשיך התמחות בפריז, צרפת. שימש כרופא של התיאטרון הממלכתי של בוקרשט ושל האופרה של בוקרשט. פרסם מאמרים ושירים בשורה ארוכה של כתבי עת. ארכיונו האישי מופקד במחלקת הארכיונים של הספרייה הלאומית בירושלים. 1914 Să nu-ţi faci idoli (שלא תעשה לך פסילים), פואמה דרמטית בחרוזים. הועלתה על הבמה ב-1920 ומאוחר יותר הוסרטה. 1915 După moartea lui Manasse (אחרי מות מנשה), הצגת המשך למנשה של רונטי רומאן, שנכתבה תחת שם העט I. Pârvu (Ciuin) 1917 Iaşii. Icoanele. Visătorii (יאשי. איקונינים. החולמים), שירים. 1932 Apollonius din Tyane (אפולוניוס מטיאנה), פואמה טרגיקומית בחרוזים. 1933 Delfinii din Vaikiki (הדולפינים של ואיקיקי), קומדיה דרמטית. Breviar biobibliografic Evrei din România, הוצאת HASEFER, עמודים 405 - 406, בוקרשט, 2008 (ברומנית) Scriitori botoșăneni. ADRIAN VEREA (Adolf Wechsler) (ברומנית) DUPĂ MOARTEA LUI MANASSE. ADRIAN VEREA, IMAGINARUL ANTISEMIT ȘI O PIESĂ UITATĂ (ברומנית) ארכיון אדריאן וראה, בספרייה הלאומית
שד נאה

"שד נאה" (באנגלית: Handsome Devil) הוא סרט דרמה להט"בי אירי משנת 2016 אשר בוים והוסרט על ידי ג'ון באטלר. את הדמויות הראשיות מגלמים פיון או'שיי, ניקולס גאליצין ואנדרו סקוט. הסרט הוקרן לראשונה כבר ב-11 בספטמבר 2016 בפסטיבל הסרטים הבינלאומי בטורונטו. הסרט יצא לאקרנים ב-21 באפריל 2017, בהפצתם של אייקון פרודקשנס. עלילת הסרט עוסקת בנד רושה (פיון או'שיי), אשר לומד בפנימייה בה הרוגבי הוא הדבר העיקרי אשר עושים שם. בתחילת הסרט, מספר נד מנקודת מבטו את הלך הרוח בפנימייה, תוך שהוא מספר על עצמו. בהמשך, ניתן לראות כי הוא נכנס לפנימייה תוך שם הוא מגלה כי הוא קיבל חדר משלו במעונות הפנימייה. ויסל (רוארי אוקונור) מגיח מהצד ומתחיל ללעוג לו על כך שהוא הומוסקסואל, תוך שהוא מציין כי הוא קיבל חדר לבד מפאת היותו כזה. בהמשך הסרט, מצטרף קונור מאסטרים (ניקולס גאליצין) לפנימייה, תוך שהוא משובץ להיות בחדר של נד. מעתה ואילך השניים לומדים להסתדר אחד עם השני. פיון או'שיי – נד רושה ניקולס גאליצין – קונור מאסטרים אנדרו סקוט – דן שרי מו דנפורד – פסקל אוקיף מייקל מקהלתון – וולטר קורלי רוארי אוקונור – ויסל ארדל או'הנלן – דונל רוש איימי הוברמן – נטלי רוש "My Perfect Cousin" – דה אנדרטונס "Sucking It Out" – דה שייקר היימן "Thirteen" – ביג סטאר "Desire As" – פריפאב ספרוט "Think for a Minute" – האוסמרטינס "It's Yours" – דייוויד קיט "Obscurity Knocks" – טראשצ'אן סינטרס "The Russians Are Coming" – ואל בנט "Go or Go Ahead" – רופוס ויינרייט "שד נאה", במסד הנתונים הקולנועיים IMDb (באנגלית) "שד נאה", באתר נטפליקס "שד נאה", באתר AllMovie (באנגלית) "שד נאה", באתר Rotten Tomatoes (באנגלית) "שד נאה", באתר Metacritic (באנגלית) "שד נאה", במסד הנתונים הקולנועיים KinoPoisk (ברוסית) http://www.boxofficemojo.com/movies/intl/?page=&id=_fHANDSOMEDEVIL01 Niall Murphy, Irish Film Preview: John Butler's Handsome Devil, Scannain, ‏2016-01-20 (באנגלית) Jeremy Kay2016-08-16T15:00:00+01:00, Toronto unveils City To City, World Cinema, Masters line-ups, Screen (באנגלית)
פסגות בודאן

פסגות בודאן או פסגות בודן או פסגות בודין (באנגלית: Baudin Peaks) הם רכס של פסגות בחוף המערבי של ארץ גרהאם שבאנטארקטיקה. גובהן של הפסגות עולה על 750 מטרים מעל פני הים; הפסגות הן ההר ה-4,640 בגובהו באנטארקטיקה. הפסגות ממוקמות בפינה הדרומית- מזרחית של מפרץ מיקלסן; בסמוך מדרום-מערב לשפכו של קרחון קלארק; 17 קילומטרים מזרחית - צפון-מזרחית מכף ברטו. אזור הפסגות מופה לראשונה באופן גס וחלקי בשנת 1909 על ידי המשלחת הצרפתית הרביעית לאנטארקטיקה בפיקודו של ז'אן-באטיסט שארקו. הפסגות עצמן נסקרו לראשונה בשנת 1936 על ידי המשלחת הבריטית אל ארץ גרהאם בהנהגת ג'ון ריימיל (בסקרים אלה לא ניתן לפסגות שם). הפסגות נסקרו בשנית בין השנים 1948–1949, על ידי סקר שטחי חסות איי פוקלנד. שארקו קרא ללשון היבשה הסמוכה "כף פייר בודאן" (Cap Pierre Baudin). שארקו קרא ללשון היבשה על שמו של פייר בודאן (Pierre Baudin) שהיה מהנדס הנמל פרנאמבוקו (כיום נמל רסיפה שבברזיל) - הנמל בה עגנה האונייה "למה לא" (Pourquoi-Pas) בשובה מאנטארקטיקה. סקר שטחי חסות איי פוקלנד זיהה את אזור הפסגות, כאזור לשון היבשה ששארקו גילה ׁ(ומיפה באופן חלקי - כך שהזיהוי לא היה ברור קודם לכן). פסגות בודאן באתר הסקר הגאולוגי של ארצות הברית פסגות בודאן באתר הגאזט האנטארקטי של ממשלת אוסטרליה פסגות בודאן באתר הגאזט האנטארקטי המשווה SCAR של ממשלת אוסטרליה פסגות בודאן באתר mindat מזג אוויר נוכחי עדכני בפסגות בודאן תחזית מזג אוויר עדכנית ארוכת טווח עבור פסגות בודאן נתוני מזג אוויר היסטוריים עבור פסגות בודאן גאזט השמות האנטארקטיים הרשמי של ארצות הברית מידע גאוגרפי והיסטורי הרי אנטארקטיקה לפי גובהם
מפרץ מיקלסן (אנטארקטיקה)

מפרץ מיקלסן (באנגלית: Mikkelsen Bay) הוא מפרץ רחב ידיים בארץ גרהאם שבאנטארקטיקה. המפרץ מוקם בין הדום הקרח ברטרנד לבין כף ברטו. המפרץ נצפה לראשונה ממרחק בשנת 1909 על ידי המשלחת הצרפתית הרביעית לאנטארקטיקה בפיקודו של ז'אן-באטיסט שארקו; ואולם שארקו לא הבין כי מדובר במפרץ רחב ידיים. המפרץ נסקר לראשונה בשנת 1936 על ידי המשלחת הבריטית אל ארץ גרהאם בהנהגת ג'ון ריימיל. המפרץ נסקר בשנית בין השנים 1948–1949, על ידי סקר שטחי חסות איי פוקלנד. שמו של המפרץ הוצע על ידי חברי המשלחת הבריטית. המפרץ נקרא על שמו של איינאר מיקלסן (Ejnar Mikkelsen), חוקר ארקטיקה ומגלה ארצות דני, אשר חקר את מזרח גרינלנד בין השנים 1934–1950. מפרץ מיקלסן באתר הסקר הגאולוגי של ארצות הברית מפרץ מיקלסן באתר הגאזט האנטארקטי המשווה SCAR של ממשלת אוסטרליה מפרץ מיקלסן באתר marineregions מפרץ מיקלסן באתר mindat מידע גאוגרפי והיסטורי
בנק אק בארס

בנק אק בארס (ברוסית: ПАО «АК БАРС» БАНК) הוא בנק מסחרי במניות משותפות בטטרסטן, רוסיה. נוסד בשנת 1993. המשרד הראשי ממוקם בבירה הטטרית, קאזאן. לבנק כל סוגי הרישיונות הבנקאיים הקיימים בפדרציה הרוסית ומספק יותר ממאה סוגים של שירותי בנקאות ללקוחות עסקיים ופרטיים. בשנת 2014 הבנק הפך לבנק הראשון ברוסיה לאמץ את בנקאות השריעה. לכן הבנק מסרב לממן עסקי אלכוהול והימורים או בחברות שעוסקות בבניית חוות חזירים. בתחילת 2018 שירת בנק אק ברס למעלה מ-3.1 מיליון אנשים ולמעלה מ-67 אלף לקוחות עסקיים. הון מורשה ששולם – 38.0 מיליארד רובל. סכום ההון החל מ-1 בינואר 2017 עמד על 71.6 מיליארד רובל. רשת סניפים החל מ-1 במרץ 2018 – חמישה סניפים בערים הגדולות ברוסיה, 142 משרדים נוספים, 22 מסופים, 88 משרדים תפעוליים. הבנק היה השותף הרשמי של משחקי הסטודנטים העולמיים ה-27 בקאזאן בשנת 2013, כמו גם השותף הלאומי של אליפות העולם בשחייה ה-16 בשנת 2015 שנערכה בקאזאן. בנוסף, הבנק הוא נותן החסות של מועדון ההוקי קרח אק בארס קאזאן ושל אצטדיון אק בארס ארנה. מדיה וקבצים בנושא בנק אק בארס בוויקישיתוף אתר האינטרנט הרשמי של בנק אק בארס בנק אק בארס, ברשת החברתית פייסבוק בנק אק בארס, ברשת החברתית אקס (טוויטר) בנק אק בארס, ביישום טלגרם בנק אק בארס, ברשת החברתית אינסטגרם בנק אק בארס, ברשת החברתית VK Lossan, Alexei (17 בספטמבר 2014). "Tatarstan bank shows Sharia financing is cheaper than Eurobonds". Russia Beyond The Headlines. נבדק ב-30 באוגוסט 2017. {{cite news}}: (עזרה)
סרחיו היגיטה

סרחיו אנדרס היגיטה גרסיה (בספרדית: Sergio Andrés Higuita García; נולד ב-1 באוגוסט 1997) הוא רוכב אופני כביש קולומביאני בקבוצת בורה–הנסגרוהה. היגיטה הוא אלוף קולומביה בשנת 2020 ומנצח הטור של קולומביה באותה שנה. בשנת 2022 ניצח את הוולטה אה קטלוניה. היגיטה נולד ב-1 באוגוסט 1997 במדיין, עיר בקולומביה ובירת מחוז אנטיוקיה. היגיטה הצטרף לקבוצת למנסנה פוסטובון (אנ') הקולומביאנית ב-2016. ב-2017, היגיטה ניצח בקטגוריית ההרים בוואלטה אסטוריאס. היגיטה הצטרף לקבוצת קרן אאוסקדי. הוא פתח את העונה בספרד, בכמה מרוצים חד יומיים ובלט בהם, אך לא הצליח לנצח אחד בהם כשסיים שישי במרוץ טרופאו סס סלינס, במקום ה-12 במרוץ טרופאו אנדרקס ובמקום ה-4 בטרופאו קמפוס. היגיטה ניצח את דירוג הצעירים בוולטה ולנסיה וסיים שביעי בוואלטה אה אנדלוסיה. הוא ניצח את הקטע הרביעי בוולטה או אלנטחו בפורטוגל וסיים במקום החמישי כללי כשהוא מסיים שני בקטגוריית ההרים וקטגוריית הרוכב הצעיר. לאחר מכן חזר היגיטה לספרד וסיים שלישי בגראן פרמיו מיגל אינדוראין ורביעי בקלאסיקה פרימאוורה. היגיטה הצטרף ל-EF Education First החל מ-30 במרץ וכבר בהופעות הראשונות שלו בקבוצה בלט, כשסיים 2 בטור של קליפורניה, 16 שניות פיגור מטאדיי פוגאצ'אר המנצח. היגיטה גם סיים שני בקטע השישי, לאחר שהפסיד לפוגאצ'אר בספרינט הסיום, ושלישי בקטע ה-5. היגיטה השתתף בטור של פולין לאחר שלושה חודשים של היעדרות מתחרויות וסיים במקום הרביעי. הוא ערך את הופעת הבכורה שלו בגרנד טור כאשר נבחר לוואלטה אספניה, וניצח את הקטע ה-18 במרוץ לאחר בריחת סולו. הוא סיים את המרוץ במקום ה-14 הכללי, 32:17 דקות אחרי פרימוש רוגליץ' המנצח. למרות שכבר התחרה במרוצי העלית, הוא העדיף להתחרות באליפות העולם במקצה עד גיל 23, וסיים רביעי בספרינט שהסתיים בניצחונו של סמואלה באטיסטלה (אנ') האיטלקי. לאחר מכן התחרה בסדרה של מרוצים חד יומיים באיטליה, וזה בלט בג'ירו דל'אמיליה כשסיים שלישי, וחמישי במרוץ טרה ואלי וארזינה, שבשני המרוצים ניצח פרימוז' רוגליץ'. ב-2020, היגיטה ניצח את אליפות קולומביה, לאחר שהקדים את איגן ברנל ואת דניאל פליפה מרטינס (אנ'). הוא ניצח את הטור של קולומביה לאחר שניצח את הקטע הרביעי במרוץ וסיים שני בקטע השישי. היגיטה התחרה בפריז–ניס וסיים את המרוץ במקום השלישי, 59 שניות ממקסימיליאן שכמן המנצח. מדיה וקבצים בנושא סרחיו היגיטה בוויקישיתוף סרחיו היגיטה, ברשת החברתית אקס (טוויטר) סרחיו היגיטה, ברשת החברתית אינסטגרם סרחיו היגיטה, באתר olympedia.org סרחיו היגיטה, באתר Cycling Archives לאחר פסילתו של נילס אקוך National Championship Colombia, procyclingstats.com
כף ברטו

כף ברטו (באנגלית: Cape Berteaux) היא לשון יבשה בין מפרץ מיקלסן, ומדף הקרח וורדי, בחוף המערבי של ארץ גרהאם, שבאנטארקטיקה. במרכז הכף פסגה סלעית גבוהה. הכף התגלתה על ידי המשלחת הצרפתית הרביעית לאנטארקטיקה בין השנים 1908–1910, בפיקודו של ז'אן-באטיסט שארקו. שארקו סבר כי מדובר באי. המשלחת הבריטית אל ארץ גרהאם אשר חקרה את ארץ גרהאם בשנים 1934–1937, בפיקודו של ג'ון ריימיל, גילתה כי האתר ששארקו גילה היא לשון יבשה. שארקו, אשר סבר כי מדובר באי, קרא לאתר "האי ברטו", על שמו של תומך שגייס כספים למימון המשלחת. ריימל קרא ללשון היבשה, בהתבסס על השם שנתן שארקו. • Defense Mapping Agency 1992, Sailing Directions (planning Guide) and (enroute) for Antarctica, P 376 כף ברטו באתר הסקר הגאולוגי של ארצות הברית כף ברטו באתר הגאזט האנטארקטי של ממשלת אוסטרליה כף ברטו באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
דיאן אקרמן

דיאן אקרמן (באנגלית: Diane Ackerman;‏ 7 באוקטובר 1948, ווקיגן, אילינוי) היא סופרת, משוררת, מסאית חוקרת ומתעדת טבע אמריקאית. ידועה בעיקר בזכות ספריה "מסע אל החושים" ואשתו של שומר גן החיות שהיווה בסיס לסרט אשתו של שומר גן החיות, לו גם כתבה את התסריט. אקרמן נולדה בווקיגן שבאילינוי, ב-7 באוקטובר 1948. בגיל 8 עברה עם משפחתה לאלנטאון שבפנסילבניה. נישאה ב-1970 לסופר פאול ווסט (אנ'). לזוג אין ילדים. לאקרמן תואר ראשון באמנויות ואנגלית מאוניברסיטת המדינה של פנסילבניה (1970). תואר שני (MFA) (1973), תואר שני נוסף (MA) (1976) ודוקטורט (1978) כולם מאוניברסיטת קורנל. אקרמן לימדה במשך השנים במספר אוניברסיטאות, ביניהן קורנל, קולומביה. אוניברסיטת פיטסבורג ואוניברסיטת וושינגטון בסנט לואיס. ב-1986 הייתה מועמדת למשימת "עיתונאי בחלל" (Journalist-in-Space) של נאס"א תוכנית שבוטלה לאחר אסון מעבורת החלל צ'לנג'ר. פרק זה לוקה בחסר. אנא תרמו לוויקיפדיה והשלימו אותו. בין השאר עסקה ב: חקר קופים ממין טמרין רעמתי זהוב בברזיל. חקר הלווייתנים מסוג אובלנה דרומית בפטגוניה. חקר לווייתנים גדולי-סנפיר בהוואי. חקר כלבי ים נזיריים בהוואי. חקר אלבטרוס שטלר ביפן. שירים משלה התפרסמו לראשונה ב-1973. ספר השירה הראשון שלה "שלווה קוסמית" (A Cosmic Pastoral) יצא ב-1976. ספר הפרוזה ראשון שלה "דמדומים של הטירון" (Twilight of the Tenderfoot) יצא ב-1980. היצירה הכי מפורסמת שלה, הספר "מסע אל החושים" (A Natural History of the Senses) יצא ב-1990. בעברית, בהוצאת מטר, ב-1991. הספר עובד לסדרת טלוויזיה בת 5 פרקים. ספרה "אשתו של מנהל גן החיות", שיצא ב-2007, עוסק בתקופת השואה בוורשה. הספר מבוסס על זכרונותיה של חסידת אומות העולם הפולניה אנטונינה ז'בנסקי. מסות ומאמרים משלה הופיעו, בין השאר בניו יורק טיימס, בניו יורקר ובנשיונל ג'יאוגרפיק. ארכיונה הספרותי (The Diane Ackerman Papers, 1971-1997) שמור בספריית אוניברסיטת קורנל. עמיתת האקדמיה האמריקאית לאמנויות ולמדעים - 2016. עמיתת המכון הניו יורקי למדעי הרוח (אנ'). זוכת מלגת גוגנהיים - 2003. דיאנקרון (dianeackerone) - פרומון של תנינאים נקרא על שמה. הפרס הלאומי לספרי טבע (National Outdoor Book Award) (אנ') - .2015 Orion Book Award (אנ') עבור ספרה אשת שומר גן החיות - 2008. מדיה וקבצים בנושא דיאן אקרמן בוויקישיתוף אתר האינטרנט הרשמי של דיאן אקרמן (באנגלית) דיאן אקרמן, ברשת החברתית פייסבוק דיאן אקרמן, ברשת החברתית אקס (טוויטר) דיאן אקרמן, ברשת החברתית Goodreads ריאיון עם אקרמן 1999 (באנגלית) קדימון לסרט "אשתו של מנהל הגן החיות" דיאן אקרמן, באתר אנציקלופדיה בריטניקה (באנגלית) תיאור הפרומון דיאנקרון (באנגלית)
כרבלא (מחוז)

מחוז כרבלא (בערבית: محافظة كربلاء) הוא מחוז בעיראק. בירתה היא העיר כרבלא, שהיא אחת מ-3 ערים בעיראק הקדושות לשיעים. שטח המחוז 5,034 קמ"ר ואוכלוסייתו נכון ל-2003 מונה כ-724,000 תושבים. בעיר כרבלא קבור האימאם חוסיין, בנו של הח'ליף הרביעי, עלי אבן אבו טאלב, שנחשב באסלאם השיעי כאימאם השלישי וכשהיד, ומכאן קדושתה לשיעים. מאמינים שיעים עולים אל העיר לרגל מדי שנה. מדיה וקבצים בנושא כרבלא בוויקישיתוף
ג'ננה בסוואנה

ג'ננה בסוואנה (בגרמנית: Konferenz der Tiere, באנגלית: Animals United) הוא סרט אנימציה גרמני משנת 2010. הסרט מבוסס על הספר עצרת החיות מאת אריך קסטנר משנת 1949. הסרט מתרחש בדלתת האוקבנגו אשר נמצא באפריקה, והדמויות הראשיות הן סוריקטה בשם בילי ואריה בשם סוקרטס. השיטפון השנתי לא מגיע בשפך, המים הצטמצמו והחיות נלחמים על זה. בילי וסוקרטס הלכו למצוא עוד מקורות מים, ובמהלך המסע הם פוגשים מגוון חיות מרחבי העולם: דובת קוטב בשם סושי, קנגורו בשם טובי, שד טסמני בשם סמיילי, שני צבי גלאפגוס בשם ויניפריד ווינסטון, תרנגול בשם צ'ארלס, שימפנזה בשם טוטו, כולם חיות בסביבה אשר נהרסת על ידי בני האדם בדרכים שונות והלכו אל אפריקה. שם החיות גילו את הסיבה שאין מים בשפך: סכר נבנה על מנת לספק אנרגיה לבית מלון אשר מנהל אותו אדם בשם מר סמית'. צייד חוטף את סוקרטס, בעוד ששאר החיות נמלטו. החיות ארגנו כנס אשר הנהיגו אותה ויניפרד ווינסטון שם הסבירו על העתיד האיום שמחכה לחיות. לאחר הכנס, אולם, ויניפרד ווינסטון מתו. באותו יום, בילי ושאר החיות טיילו אל תחתית הסכר, התאויים והקרנפים, כולל צ'ינו וביגי, הסתערו אל הסכר. בילי הכה כסלע אל המדרון שבסכר, אשר הדליק טיל מהמטוס של הצייד, שהרס את הסכר, ושחרר את המים. החיות ערכו מסיבה לכבוד חזרת המים. לאחר המסיבה, החיות הגיעו אל ניו יורק באמצעות לווייתנים כחולים וטיילו ברחבי העיר. ג'יימס קורדן - בילי הסוריקטה סטיבן פריי - סוקרטס האריה דון פרנץ' - אנג'י הפילה ג'ואנה לאמלי - ג'יזל הג'ירפה ג'ים ברודבנט - וינסטון הצב ונסה רדגרייב - ויניפרד הצבה בילי פייפר - בוני הסוריקטה טום וויילנד - בוב דוב הנמלים אנדי סירקיס - צ'ארלס התרנגול ג'ייסון דונובן - טובי הקנגורו אומיד ג'לילי - בונגו מישה גודמן - בילי בלה האדסון - סושי אוליבר גרין - קן הקואלה ג'ייסון גריפית' - טוטו השימפנזה שון שאמל - ביגי הקרנף מארק תומפסון - צ'ינו התאו אוליבר וויימן - סמיילי רובן לויד, ג'ימי לופז וגרי מקהנלי - נשרים קים הולנד - מאיה ורוניקה טיילור - חפרפרת גלעד קלטר - בילי הסוריקטה יורם יוספסברג - סוקרטס האריה אסף פריינטא - צ'ארלס התרנגול ערן מור - טובי הקנגורו עדנה גורן - ויניפרד הצבה אלברט כהן - וינסטון הצב עדי ארד - בוני הסוריקטה פלג רנד - ג'וניור הילה מערבי - אנג'י הפילה הדר שחף-מעיין - ג'יזל הג'ירפה דייוויד לרנר - חבר של ג'וניור שיר כהן - חבר של ג'וניור מתי אטלס - טוטו השימפנזה מולי שולמן - צ'ינו התאו / פיטר קוק מיכה אוזין סליאן - ביגי הקרנף אוהד שחר - קן הקואלה / גנו יהלי מרגלית טופול - מאיה צביקה פורמן - מר סמית / טבח / עיט אמנון וולף - צייד גדי לוי - נשר מיכאל עינב - קוף / נשר דן קיזלר - ארמדילו / נשר דנה אברהם-סמו - חפרפרת אורי יניב - קולות רקע אריאל קוזלובסקי - קולות רקע שיר פרג - קולות רקע "ג'ננה בסוואנה", במסד הנתונים הקולנועיים IMDb (באנגלית) "ג'ננה בסוואנה", באתר נטפליקס "ג'ננה בסוואנה", באתר AllMovie (באנגלית) "ג'ננה בסוואנה", באתר Rotten Tomatoes (באנגלית) "ג'ננה בסוואנה", באתר אידיבי "ג'ננה בסוואנה", באתר דיסני+ סרטים (באנגלית) "ג'ננה בסוואנה", במסד הנתונים הקולנועיים KinoPoisk (ברוסית) ג'ננה בסוואנה, במיזם "אישים" לתיעוד היצירה הישראלית
ביאלובייז'ה

ביאלובייז'ה (בפולנית: Białowieża‏ [bʲawɔˈvʲɛʐa]; באוקראינית: Біловежа; בבלארוסית: 'Белавежа, בליטאית: Bialovieža) היא עיירה בת 1,830 תושבים (נכון למרץ 2011) בפרובינציה פודלסיה שבפולין, על נהר הנרווקה (אנ'), במרכז אזור הפארק הלאומי ויער ביאלובייסקה. בעבר התקיימה בעיירה קהילה יהודית משמעותית, וערב מלחמת העולם השנייה והשואה ישבו בה 550 יהודים. ראשית ההתיישבות בביאלובייז'ה הייתה בארמון ציד קטן שנבנה במאה ה-17 עבור מלכי פולין. הכפר התפתח במקום רק לקראת סוף המאה ה-19, אז חיברה מסילת ברזל בינו לבין היינווקה הסמוכה, והדבר אפשר הקמת תעשייה קלה של ענף העץ, כמו מנסרות שהוקמו במקום והובילו להתפתחותו. תעשיית העץ של ביאלובייז'ה נוצלה בימי מלחמת העולם הראשונה בידי הגרמנים. לאחר המלחמה זכתה חברה בריטית בשם "סנצ'ורי" בזיכיון על יערות האזור והעסיקה אלפי פועלים בביאלובייז'ה ובהיינווקה. תעשייה זו הולאמה בידי השלטונות הפולנים ב-1929. הנאצים כבשו את ביאלובייז'ה ב-1939, אך מסרו אותה לידי ברית המועצות בהתאם להסכם ריבנטרופ–מולוטוב, וחזרו וכבשו אותה רק כעבור שנה ותשעה חודשים, ביוני 1941. העיירה הייתה תחת כיבוש גרמני עד השחרור בידי הצבא האדום בקיץ 1944. הקהילה היהודית בביאלובייז'ה שראשיתה בתחילת המאה ה-19, גדלה משמעותית עם הפריחה שידע האזור בעקבות כניסת הזכיינית הבריטית סנצ'ורי לתעשיית העץ המקומית לאחר מלחמת העולם הראשונה. היהודים התגוררו ברחוב אחד בבתי עץ ואף הקימו בית כנסת. בשנות ה-20 של המאה ה-20 כבר העסיקה הקהילה המקומית רב משלה, הרב אליעזר פופקא חתנו של הרב יעקב משה ספיר. בהמשך כיהן הרב פופקא כרבה של וליז' וכרב קהילה בפילדלפיה, בנו הוא הרב ברוך אהרן פופקו. במהלך הכיבוש הגרמני הראשוני של העיירה בספטמבר 1939 נהרג יהודי אחד מתושבי המקום, אך רבים אחרים הותקפו באלימות גם בידי מקומיים פולנים אנטישמיים. הכיבוש הסובייטי, החזיר רבים מיהודי המקום לתעשיית העץ שהפכה קואופרטיבית, וילדי המקום למדו בבית ספר מיוחד שהוקם בידי השלטונות ושפת הלימוד בו הייתה יידיש. עם הכיבוש הגרמני (סוף יוני - תחילת יולי 1941), הופרדו 77 גברים ונערים לעבודות כפייה, ויתר יהודי העיירה נרצחו בירי ביער סמוך. רחל גרוסבאום-פסטרנק, "ביאלובייז'ה", בתוך: שמואל ספקטור וברכה פרוינדליך (עורכים), פנקס הקהילות: (4) פולין, כרך ח: מחוזות וילנה–ביאליסטוק–נובוגרודק, ירושלים: יד ושם, תשס"ו 2005, עמ' 139–140. מדיה וקבצים בנושא ביאלובייז'ה בוויקישיתוף אתר האינטרנט הרשמי של ביאלובייז'ה (בפולנית) (בפולנית) "ביאלובייז'ה", באתר השטעטל הווירטואלי "ביאלובייז'ה", באתר JewishGen (באנגלית) המוזיאון הווירטואלי להיסטוריה יהודית בביאלובייז'ה (באנגלית) ערך זה הוא קצרמר בנושא יישובים בפולין. אתם מוזמנים לתרום לוויקיפדיה ולהרחיב אותו.
Growing Pains

Growing Pains (בעברית: כאבי גדילה) הוא אלבומה השמיני של הזמרת מרי ג'יי בלייג', אשר יצא ב-18 בדצמבר 2007 על ידי גפן רקורדס. האלבום הגיע למקום השני בארצות הברית עם מכירות של 629 אלף עותקים בשבוע הראשון ליציאתו מה שהפך אותה לאחד מהאלבומים הכי נמכרים אי פעם בארצות הברית בשבוע הפתיחה שלהם. מגזין רולינג סטון דירג אותו במקום ה-29 ברשימת 50 האלבומים הטובים ביותר לאותה שנה. הסינגל הראשון שיצא לאור מהאלבום היה השיר "Just Fine" אשר יצא באוקטובר אותה שנה והגיע בשיאו למקום ה-22 בארצות הברית. הסינגל השני היה השיר "Work That", אשר יצא לאור ביום יציאת האלבום והגיע למקום ה-65 בארצות הברית ולמקום ה-20 במצעד שירי ה-R&B וההיפ-הופ. הסינגל השלישי מהאלבום היה השיר "Stay Down" אשר הגיע לטופ 40 במצעד שירי ה-R&B וההיפ-הופ. במקור השיר "Hurt Again" היה אמור לצאת כסינגל השלישי מהאלבום אך בסופו של דבר הוא יצא כסינגל לתחנות הרדיו בלבד באביב 2008. האלבום זכה בפרס גראמי "אלבום ה-R&B העכשווי הטוב ביותר" בשנת 2009. אתר האינטרנט הרשמי של Growing Pains מידע על האלבום Growing Pains באתר MusicBrainz מידע על האלבום Growing Pains באתר AllMusic האלבום Growing Pains באתר Discogs האלבום Growing Pains באתר ספוטיפיי דיג'וין, ברייאן מייקל קוקס, קרה ו-וידל, רון פימסטר, שון גרנט, צ'ארלס הרמוני, אריק הודסון, ני-יו, הנפטונז, ג'אז פה, סטארגייט, סינס, טריקי סטיוארט
א-נג'ף

מְחוֹז אַ-נַּגַ'ף (בערבית: محافظة النجف) הוא מחוז בעיראק ששטחו 28,824 קמ"ר. ב-2003 נאמד מספר התושבים בו ב-931,600 בני אדם, רובם שיעים. בירתו היא העיר נג'ף. עיר חשובה נוספת במחוז היא כופה (الكوفة). שתי הערים קדושות לשיעים. לעיר כופה יש חשיבות רבה בהיסטוריה ובתרבות הערבית והמוסלמית, כיוון שבה ישבה אסכולה חשובה של מדקדקים ערבים. מדיה וקבצים בנושא א-נג'ף בוויקישיתוף ערך זה הוא קצרמר בנושא גאוגרפיה של עיראק. אתם מוזמנים לתרום לוויקיפדיה ולהרחיב אותו.
מפרץ מיקלסן

האם התכוונתם ל... אנטארקטיקה מפרץ מיקלסן (אנטארקטיקה) – מפרץ בארץ גרהאם שבאנטארקטיקה נמל מיקלסן – מפרץ בארכיפלג פאלמר שבאנטארקטיקה ארצות הברית מפרץ מיקלסן (אלסקה) – מפרץ במדינת אלסקה שבארצות הברית
יצחק עבאדי

האם התכוונתם ל... יצחק אברהם עבאדי – מורה, עיתונאי, עסקן וסופר, המתרגם הראשי של ממשלת המנדט הבריטי בארץ ישראל יצחק איני עבאדי – קצין בצה"ל, שליח המוסד בעיראק, מושל רצועת עזה בדרגת אל"ם הרב יצחק עבאדי - פוסק הלכה אורתודקסי בולט ביהדות ארצות הברית
גבריאל בונו דה מבלי

גבריאל בונו דה מבלי (בצרפתית: Gabriel Bonnot de Mably;‏ 14 במרץ 1709, גרנובל – 2 באפריל 1785, פריז) היה פילוסוף, היסטוריון וסופר צרפתי ששירת זמן קצר בסגל הדיפלומטי של ארצו, והיה סופר פופולרי במאה ה-18. דה מבלי דגל בביטול הרכוש הפרטי, שבו ראה גורם אנטי חברתי ואגואיסטי, ומתח ביקורת על ירושת העושר וירושת המעמד. הרשויות ניסו להחרים עותקים רבים של חלק מכתביו שבהם הזהיר מפני תהליכים עממיים שהתפתחו מאוחר יותר כחלק מהמהפכה הצרפתית. בשנים 1794–1795 פורסמו 15 כרכים של כל כתבי דה מבלי. מדיה וקבצים בנושא גבריאל בונו דה מבלי בוויקישיתוף גבריאל בונו דה מבלי, ברשת החברתית Goodreads ערך זה הוא קצרמר בנושא צרפת ובנושא אישים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גבריאל בונו דה מבלי".
101

שנת 101 היא השנה הראשונה במאה ה-2. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 101 ניתן לה בדיעבד. כל התאריכים שלהלן הם לפי הלוח היוליאני. 101 – טראיאנוס יוצא למתקפה כנגד ממלכת דאקיה להלן לוח שנה יוליאני. הלוח העברי לפני שנת ד'קי"ט (359), נקבע על פי הראייה, ומכיוון שלא הייתה אז שיטה קבועה - לא מוצג כאן לוח עברי. ילידי 101‎ נפטרים ב-101‎ מדיה וקבצים בנושא 101 בוויקישיתוף